open-index/open-wikipedia-markdown huggingface dataset:
Дарио Панковски

**Дарио Панковски** или познат само како **Дарио** ( во ) — македонски поп-пејач и композитор.

## Бон-Тон

Дарио Панковски својата музичка кариера ја започнал во 1980 како дел од новоформираната њу-вејв музичка група Бон-Тон. Најпознати хитови од тоа време се: *Добрите девојки*,*Таа Мала Маја* и *Старо Купувам*. Со Бон-Тон, Дарио учествувал на неколку фестивали од кој најзначаен е Макфест.

По распаѓањето на групата, Дарио на неколкупати учествувал на Макфест, како солист.

## Миг-21

Во 1992 година била формирена групата Дарио и Миг-21. Истата година бил издаден нивниот прв албум насловен како „*Бактерија*“. Од овој албум најголеми хитови станале песните: „*Ладна како камен*“, „*Косоока*“ и „*Викни ме на чај*“.

По неколкуте промени во составот на членовите на групата, во 1994 година бил издаден нивниот втор албум насловен како „Фанки саунд“. Од овој албум најголеми хитови станале песните: „*Дај да заспијам*“, „*Сети се*“ и „*Секој сака*“. Песната „*Дај да заспијам*“, која претставува латино-балада, била прогласена за хит на годината во 1994 година. Во овој период излегла и најпозната песна „*Дупла вотка*“ која ги соборила сите рекорди и се задржала долго време на топ листите.

Во 1996 групата била прогласена за најдобра на годината. Во 1998 година се одржале двата големи концерти во Универзална сала со масовна посетеност.

## Соло кариера

## Дискографија

Со Миг-21:

Албуми:
* Бактерија (1992)
* Фанки саунд (1994)

Компилации:
*  Најхитови...до сега! (1997)

Синглови:
* Нека биде што биде/Меѓу сите ѕвезди (1995)
* Да ја видам пак/Дупла вотка (1996)
* Зајди јасно сонце (1997)
* Здравје Боже (1998)

Соло кариера

Aлбуми:
*  Дарио (1999)
*  Исток, запад, север, југ (2001)
*  Сите порази и победи (2004)
*  Човек без спомени (2008)
*  Ако силно посакам... (2016)

Компилации:
*  Најхитови + Нови Хитови (1999)
*  Хитови 1 (2006)
*  Хитови 2 (2006)
*  Балади (2010)

Синглови:
* Дарио,Александар Митевски,Угро - Еднаш човек живее (2003)
* Место за крај (2003)

Live албуми:
* 25 Live! (2006)

### Спотови

## Надворешни врски

* Дискографија 
* Дискографија на Дарио Панковски  евидентирана од ВБУ Музички Регистар.

Категорија:Живи луѓе
Категорија:Македонски музичари
Категорија:Македонски пејачи
Категорија:Луѓе од Скопје
Црква „Св. Ѓорѓи“ - Велмеј

**Свети Ѓорѓи** — втора селска црква во селото Велмеј, сместена во североисточниот дел на селото, на едно доминантно место од кое се пружа панорамски поглед на селото.

## Градба

Црквата е изградена од делкан камен, со купола во средишниот дел и полукружна апсида.

## Историја

Не се знае точниот датум на изградба на црквата. Била обновена во 1931 година. Во нејзе се наоѓаат икони од  и  век.

## Галерија

;Надворешност

Податотека:Викиекспедиција Дебарца 126.jpg|Црквата погледната со придружните објекти од патот кон нејзе
Податотека:Викиекспедиција Дебарца 137.jpg|Камбанаријата на црквата
Податотека:Викиекспедиција Дебарца 138.jpg|Поглед на црквата


;Фрескоживопис

Податотека:Викиекспедиција Дебарца 134.jpg|Горниот дел на фрескоживописот во црквата
Податотека:Викиекспедиција Дебарца 135.jpg|Дел од иконостасот и живописот над олтарниот дел на црквата
Податотека:Викиекспедиција Дебарца 136.jpg|Иконостасот на црквата


## Поврзано
* Велмеј
* Велмејска парохија
* Црква „Св. Никола“ — главна селска и гробјанска црква;
* Црква „Св. Богородица Пречиста Ќелија“ — се наоѓа надвор од селото, на југоисточната страна;
* Црква „Вознесение Христово“ — најновата селска црква. Градена во периодот 2001-2014.

## Наводи

## Надворешни врски

Велмеј
Категорија:Велмеј
Црква „Св. Ѓорѓи“ - Грко Поле

**Свети Ѓорѓи** (позната и како **Свети Георги** или **Свети Ѓорѓија**) — главна селска црква во селото Грко Поле, во областа Дебрца.

Црквата се наоѓа на рид кој се издига североисточно од селото.

## Историја

Познато е дека црквата ја граделе членови на родот Лазоровци од Малесија, кои по името на областа од којашто потекнуваат ги нарекуваат и Малесорци.

## Галерија


Податотека:Викиекспедиција Дебарца 149.jpg|Поглед на фрескоживописот во горниот дел на црквата
Податотека:Викиекспедиција Дебарца 150.jpg|Насликан Исус Христос во црквата
Податотека:Викиекспедиција Дебарца 151.jpg|Иконостасот во црквата


## Поврзано
* Грко Поле
* Белчишка парохија

## Наводи

## Надворешни врски

Гркополе
Категорија:Грко Поле
Црква „Св. Богородица“ - Горно Средоречие

*За археолошкото наоѓалиште, видете [[Св. Богородица (Горно Средоречие)|Св. Богородица]]*

**Света Богородица** — главна селска црква на селата Горно и Долно Средоречие. Црквата се наоѓа на рид кој се издига западно од селото.

Околу црквата се наоѓаат и самите селски гробишта.

## Историја

Над влезот од црквата, на ѕидот од десната страна е запишана 1936 година, што укажува на периодот кога истата била изградена.

## Галерија


Податотека:Викиекспедиција Дебарца 153.jpg|Поглед на апсидата на црквата
Податотека:Викиекспедиција Дебарца 154.jpg|Помошен објект на црквата
Податотека:Викиекспедиција Дебарца 155.jpg|Камбанаријата во близина на црквата
Податотека:Викиекспедиција Дебарца 157.jpg|Дел од селските гробишта
Податотека:Викиекспедиција Дебарца 158.jpg|Селските гробишта и поглед на самата црква
Податотека:Викиекспедиција Дебарца 159.jpg|Гробиштата во дворот на црквата


## Поврзано
* Горно Средоречие
* Долно Средоречие
* Белчишка парохија
* Св. Богородица - археолошко наоѓалиште: црква и некропола од развиеното средновековие
## Наводи

## Надворешни врски

Горно Средоречие
Категорија:Горно Средоречие
Категорија:Долно Средоречие
Црква „Св. Богородица“ - Ново Село

**Света Богородица** — главна селска црква во селото Ново Село. Црквата е сместена на крајот на селото. Околу нејзе се наоѓаат главните селски гробишта.

## Историја

Црквата е изградена на темелите на постара црква на почетокот на  век.

## Архитектура

Градбата претставува крсто-куполен храм, при што куполата е осумаголна.

## Галерија


Податотека:Викиекспедиција Дебарца 163.jpg|Предниот дел на црквата
Податотека:Викиекспедиција Дебарца 164.jpg|Камбанаријата во дворот на црквата
Податотека:Викиекспедиција Дебарца 166.jpg|Целосен поглед на црквата
Податотека:Викиекспедиција Дебарца 167.jpg|Задниот дел на црквата со камбанаријата и помошниот објект


## Поврзано
* Ново Село (Охридско)
* Белчишка парохија
* Црква „Света Петка“ - Ново Село

## Наводи

## Надворешни врски

Ново Село
Категорија:Ново Село (Охридско)
Сарамсаклии

**Сарамсаклии** - традиционално македонско јадење, типично за кривопаланечкиот крај.

## Состојки
*1 маргарин за премачкување на тестото (помалку од еден е потребно)
*500мл јогурт или кисeло млеко (од прилика е мерката)
*1 чаша зејтин
*квасец 1 коцка свеж или 2 пакетчиња сув
*1 мала лажичка сол
*700гр брашно (може и до 1кг ако се утне со водата и за набрашнување)
*300-400мл топла вода (зависи од брашното)

Може и да не се замесува брашно, туку да се користи готово лиснато тесто.

## Начин на приготвување
Брашното, квасецот и солта се ставаат во голем сад или на работната површина и убаво се мешаат. Јас си ги ставам во едно големо пластично со капак кое ми е згодно за месење и има капак, па таму и си стасува.
Од како убаво ќе се измешаат сувите состојки, се додава зејтинот и се меша убаво, па се додава полека водата додека не се добие тесто кое нема да се лепи по раце, а ќе биде меко на допир.
Се остава да стаса додека не стане двојно поголемо од колкушто било. Се замесува пак и по потреба се набрашнува за да не се лепи по раце.
Се дели на мали топчиња и секое топче се расукува тенко(потенко од половина прст). Целата кора се премачкува со маргарин и се дипли на половина, па половината се премачкува и пак се дипли и така додека не се добие мало парченце со големина на дланка.

Малечкото парченце се сука додека не стане голема кора со дебелина од половина прст и со нож се сечат коцкички со големина од прилика 4х4. Од коцкичките се прави пакетче на тој начин што се собираат и лепат едно за друго краевите (ќошињата) и така се редат во намрсено тавче. Овде не се користи мрсна хартија бидејќи ќе се прелеваат пакетчињата.

Се печат во загреана рерна на 200 степени околу 20-30 мин. Штом заруменат се прелеваат со смеса од кисело млеко или јогурт, неколку чешниња истолчен лук, сол по вкус и се враќаат внатре да се допечат уште 10ина минути.

## Поврзано
*Кривопаланечки симит, 
*Чомлек, 
*Мафиши;

## Наводи

## Надворешни врски
*Видео рецепт

Категорија:Македонска кујна
Категорија:Јадења
Категорија:Зборови што ги нема во ТРМЈ
Маздрача

**Маздрача** — река во Македонија, лева притока на Вардар.

## Хидрографски одлики
Спаѓа меѓу поголемите и првите леви притоки на Вардар во Полошката Котлина. Извира во месноста Венец, во јужниот дел на Шар Планина во масивот под врвовите Мала и Голема Враца, на надморска височина од 2250 метри, а се влева во Вардар наспроти село Волковија на 470 метри надморска височина. Долга е 24,5 километри и има пад од 1780 метри. Зафаќа сливна површина од 140 км2.

## Течение и водостопанско значење
Во своето изворишно подрачје и горно течение високо на Шар Планина, реката Маздрача, собира многу полноводни притоки како што се потоците Тиха Вода, Демирова Река на која има доста висок повремен водопад чии во значаен дел се користат во хидросистемот „Шарски води“ за напојување на мавровските и вруточки електрани, заради што во овој дел има изградено и водостан „Маздрача“. По течението со стрмен пад низ шумовиот дол на Шар Планина каде ја прима притоката Матене која истекува од Црното Езеро, излегува во Полошката котлина течејќи низ селото Неготино кое го дели на 2 дела и во кое ја прима притоката Маврица. Напуштајќи го селото Неготино во подножјето и допирот на Шар Планина со котлинското дно, реката Маздрача тече низ рамнината на Полог сè до нејзината утока во Вардар. Поради полноводноста, покрај за електрична енергија, водите на Маздрача во голем обем се користат за наводнување на бројните плодни ниви во рамината на Полог на кои поради влажноста успеваат висококвалитетни пченка, грав, домат, пиперки и други градинарски култури.

## Галерија


File:Маздрача 01.jpg|Текот на реката Маздрача низ постројка на хидросистемот „Шарски води“
File:Маздрача 04.jpg|Течението на Маздрача во изворишното подрачје високо на Шар Планина
File:Водопад на Демиров Река - Маздрача.jpg|Повремениот водопад на малата притока Демирова Река, непосредно пред вливот во Маздрача



## Наводи

Категорија:Реки во Македонија
Категорија:Општина Врапчиште
Категорија:Општина Гостивар
Украина на Детскиот избор за песна на Евровизија

мини|Анастасија на Детски избор за песна на Евровизија 2012
Украина учествува на Детската Евровизија од 2006 година. Нивната телевизија која управува со учесниците е националниот телевизиски сервис НТУ.

Досега во својте учества Украина има едно прво место, остварено во 2012 година кога Анастасија Петрик ја извела песната „Небо“, и две втори места во 2008 и 2013 година. Најслабиот резултат на Украина е забележан во 2019 година кога освоиле последното 15 место.

## Претставници
*
*
*
*

## Поврзано
* Детски избор за песна на Евровизија
* Украина на Евровизија

## Наводи
Украина
Кипар на Детскиот избор за песна на Евровизија

**Кипар** учествувал 10 пати на Детскиот избор за песна на Евровизија уште од неговото основање во 2003 година. Изборот на учесниците и преносот од натпреварувањето ги врши телевизијата CyBC.

Интересно е тоа што Кипар бил редовен учесник од 2003 до 2009 година (не учествувале само во 2005 година, поради проблеми со песната која била премногу слична на некоја друга песна), но потоа во следните 7 години учествувале само двапати.

Досега во својте учества Кипар нема забаележителни резултати. Како најдобар резултат им е осмото место кое го освојувале во два наврати во 2004 и 2006 година. Најслабиот резултат им е 14 место освоено исто така на двапати во 2003 и 2007 година.

## Претставници
*
*
*
*

## Поврзано
* Детски избор за песна на Евровизија
* Кипар на Евровизија

Кипар
Црква „Св. Петка“ - Крушево

**Света Петка** — манастирска црква во Крушево, Македонија.
Црквата била завршена во 2016 година, а истата година на 14 јуни била осветена.

## Галерија

Црква "Св. Петка" - Крушево (1).png|Камбаната и дворот
Црква "Св. Петка" - Крушево (2).png|Тремот на црквата
Црква "Св. Петка" - Крушево (3).png|Камбаната и дворот


## Наводи

Категорија:Цркви во Крушево
Крушево
Категорија:Македонската архитектура во 2016 година
Зајст

**Зајст** () — град и општина  во Холандија, во покраината Утрехт, неколику километари источно од градот  Утрехт.

## Населени места

*Аустерлиц
*Бош и Даин
*Ден Долдер
*Хаус тер Хелде
*Зајст

Градот Зајст  првпат се споменува во повелбата во 838. година. Оригиналната населба е сместена во моментов во Дорпстрат. Во доцниот 12 век, црквата е изградена тука. Неговата кула сега е дел од Реформирана Црква, остатокот од која е изградена во 19 век. До средниот век, една гранка на реката Рајна течеше во близина на центарот на градот. Три куќи се изградени во близина на селото: на Куќата на Зајст, Карсберхен и Бикенбурх.
Од 1677-1686,  Слот Зајст  е изградена на или во близина на урнатините на Кастел Зајст  ;, оригиналниот замок (Donjon) на Родгар ван Зајст. Постои многу малку документација на семејството кое живеело таму, но неколку имиња се наоѓаат: во 12 век Godefridus де Seist и во доцните 13 век уште Godefridus, витез, со неговиот син Јоханес и неговата ќерка Петрониа. (Бронен фор де Гесхелден ван Зајст, , Ед. Ван Хинсберхен). Последниот член на семејството Ван Зајст била жена, Елизабет (?), која се венча со член на семејството на Боре ван Амеронген.

Во последниот квартал на 17 век, грофот Вилем Адријан ван Насау, нелегитимниот потомок на принцот Морис од Орање,  се стекнал со имот и вграден слот Зајст во стилот на холандскиот  класицизам. Фреска од Даниел Марот  која во голема мера  е е непроменета и ден денес. 

Членовите на Evangelische Broedergemeente (Евангелско братство), Холандското име за Моравјаните, се населиле во Зајст во 1746. Најстарите холандски архиви на Моравјаните се чуваат во Архивски центар Утрехт во Утрехт. 

Во 19 век, Зајст стана омилен престој за богатите, главно од Утрехт. 

Камп Нов Амстердам, (vliegbasis Soesterberg)  воздухопловната воена  база е  во близина на овој град, Во Зајст се наоѓа седиштето на една од наголемите холандски осигурителни компании Ахмеа.

## Сообраќај
*Дриберхен - Зајст железничка станица

## Наводи

## Надворешни врски
*
*Official website

Категорија:Општини во Утрехт (покраина)
Категорија:Градови во Холандија
Wizz Air

**Wizz Air Hungary** или **Виз Ер Унгарија** () — унгарска нискобуџетна авиокомпанија во сопственост на влада на Унгарија со седиште во Аеродром Лиц Ференц Будимпешта.
[мини|Виз ер [Ербас А320 семејство|Ербас А320]]
Авиокомпанијата обично опслужува споредни аеродроми низ Европа, Израел и Обидинетите Арапски Емирати. Има најголема флота од сите унгарски авиокомпании. Моментално опслужува 42 земји.

## Дестинации

## Флота
, Wizz Air и нејзините подружници Wizz Air Malta, Wizz Air UK и Wizz Air Abu Dhabi управуваат со следнава флота:

## Наводи

## Надворешни врски

*  

Категорија:Авиопревозници од Унгарија
Категорија:Унгарски марки
Категорија:Нискобуџетни авиопревозници
Уж

**Уж** (, , , ) — река во Украина и Словачка.

Реката е извира од Карпатите и на крај се влева во Лаборец, која пак тече низ низините на Закарпатската област во западна Украина. Претставува извор на хидроенергија за низа стопански дејности, се користи за наводнување и како извор на питка вода. По течението на Уж се среќаваат неколку поважни населени места, од кои најважен е Ужгород, кој е наречен по самата река.

Уж е долг , од кои  се во Словачка. Се влева во Лаборец кај гратчето Драхњов во округот Михаловце, Кошички Крај. Крај реката се наоѓа и полусрушениот Невицки замок

Реката ја исцртува словачко-украинската граница во должина од  кај селото Пинковце.

## Потекло на името
Името на реката потекнува од стариот западнословенски збор *уж*, што значи змија.

## Галерија

Frozen Uzh Nevitske.jpg|Уж кај Каменица во замрзната состојба
Rzeka Uż, Użhorod.jpg|Мост на Уж во Ужгород, Украина
Uzh river small-hydro.jpg|Мала хидроелектрана на Уж кај Каменица


## Наводи

## Надворешни врски

* реката Уж — убавината и вечноста на градот Ужгород, портал „Колиба“ 

Категорија:Реки во Словачка
Категорија:Реки во Украина
Категорија:Закарпатска област
Категорија:Меѓународни реки во Европа
Исабел Перон

**Марија Естела Мартинес де Перон** или **Исабел Мартинес де Перон** (шпански: *María Estela Martínez de Perón*; родена на  година во Ла Риоха) — третата сопруга на аргентинскиот претседател Хуан Перон. После смртта на нејзиниот сопруг таа станала прва жена претседател во историјата на светот, служејќи како Претседател на Аргентина од 1 јули 1974 до 24 март 1976 година.

## Животопис

Исабел е родена во аргентинскиот град Ла Риоха. Хуан Перон ја запознал за време на прогонството во Панама, каде работела како танчерка во ноќен клуб. Исабел и Хуан стапиле во брак во 1960 година во Шпанија.

Во 1973 година Хуан се вратил во Аргентина и се кандидирал за претседател, и ја избра Исабел Перон како потпретседателски кандидат. Перон се надевал дека народот ќе ја прифати исто како Ева Перон, но тоа не случило.

После смртта на сопругот, таа го наследила како претседател, но се испоставило дека нема никаков авторитет. Аргентина сè повеќе тонела во нереди и економска криза, а перонистичкото движење се поделило на лева и десна фракција, чији пресметки прераснале во војна.

Во 1976 година војската извршила воен удар и пет години ја држела во куќен притвор. После тоа таа заминала во егзил во Шпанија, каде и денес живее.

Во 2006 година во Аргентина започнала истрага поради нејзина вмешаност во ликвидација на 500 и исчезнување на 600 левичарски политичари и активисти во периодот 1973—1976 година. На 12 јануари 2007 година била уапсена во Мадрид по барање на Аргентина. Шпанскиот суд го одбил барањето за екстрадиција на Аргентина.

## Наводи

## Надворешни врски

* First female president for Argentina

Категорија:Аргентински политичари
Категорија:Живи луѓе
Пеколот (филм)

**Пеколот** () — американски игран филм од 2016 година. Филмот се заснова на истоимениот роман на Ден Браун, Пеколот од 2013 година. Филмот претставува продолжение на „Кодот на Да Винчи“ од 2006 и Ангели и демони од 2009 година. Во главната улога повторно се појавува Том Хенкс, кој го глуми ликот на Роберт Ленгтон, а режисер на филмот е Рон Хауард.

## Наводи

Категорија:Филмови од 2016 година
Категорија:Американски филмови
Категорија:Филмови на англиски јазик
Категорија:Филмови со Том Хенкс
Категорија:Филмови на Рон Хауард
Категорија:Филмови засновани на книги
Категорија:Филмови засновани на романи
Пеколот (саундтрак)

**Пеколот** () — албум издаден за истоимениот филм од страна на Ханс Цимер. Саундтракот бил објавен во 2016 година.

## Список на песни

# Maybe Pain Can Save Us
# Cerca Trova
# I'm Feeling A Tad Vulnerable
# Seek & Find
# Professor
# Venice
# Via Dolorosa #12 Apartment 3C
# Vayentha
# Remove Langdon
# Doing Nothing Terrifies Me
# A Minute To Midnight
# The Cistern
# Beauty Awakens The Soul To Act
# Elizabeth
# The Logic Of Tyrants
# Life Must Have Its Mysteries
# Our Own Hell On Earth

## Наводи

Категорија:Филмска музика од 2016 година
Категорија:Филмска музика од Ханс Цимер
Категорија:Албуми од Ханс Цимер
Череп (пештера)

**Череп** — пештера во Македонија во подножјето на планината Бистра, помеѓу кичевските села Тајмиште и Бачишта. Пештерата Череп се наоѓа во атарот на планинското село Бачишта, кај месноста викано Вачишки ливади покрај Вачишка река. Пештерата „Череп“ стана многу актуелно во македонската јавност во почетокот на септември 2016 година, кога италијански истражувачи пронашле делови од скелет (черепи, коски и сл.), при што пријавиле во кичевската полиција.

Според последните информации од обвинителството од оваа пештера позната под името „Череп“, во првото собирање на почетокот на септември, беа подигнати околу 19, а до текот на месецот уште 40 черепи и други остатоци. Пронајдените остатоци се пренесени на Институтот за судска медицина, криминалистика и медицинска деонтологија во Скопје, каде ќе биде извршена нивна обработка.

## Опис
Пештерата се наоѓа во атарот на кичевското село Тајмиште, во шумски предел со тешко достапна патека. До неа се стигнува по локален пат, дел асфалтиран, а поголем дел земјен и прилично тешко прооден, во должина од околу 25 км од магистралниот пат Гостивар – Охрид, односно на неколку километри од превојот „Стража“. До самиот влез на шумата се доаѓа по тесна планинска патека, на стрмна угорница. Самиот влез во Пештерата е тесен и не повисок од  1,20  м.  Од  нејзиниот  влез  се  продолжува  кон тесни тунели во вид на природни ходници, на чии ѕидови надвисуваат бројни сталагмити со различни големини. Уште на самиот почеток од тесните пролази низ Пештерата, на околу 5 - 6 метри од т.н. влез, видливи се остатоци  од  ископана  дупка,  најверојатно  од трагачи по богатства.

## Наводи

Категорија:Пештери во Македонија
Категорија:Тајмиште
Ренин–ангиотензин систем

**Ренин–ангиотензин системот** или **ренин–ангиотензин–алдостерон** е хормонски систем кој е вклучен во регулацијата на плазматската концентрација на натриум и артерискиот крвен притисок.

Кога плазматската концентрација на натриум е пониска од нормалната или крвниот проток во бубрезите е намален, јукстагломеруларните клетки во бубрезите го претвораат проренинот (внатреклеточна белковина) во ренин, кој потоа се лачи директно во циркулацијата. Потоа плазматскиот ренин дејствува врз плазматска белковина позната како ангиотензиноген, така што од него откинува еден краток пептид, составен од 10 аминокиселински остатоци. Краткиот пептид е познат како ангиотензин I.  Потоа, ангиотензин I е конверитран, со отстранување на 2 аминокиселини, во октапептид познат како ангиотензин II, под дејство на ензимот ангиотензинопретворачки ензим (АКЕ) кој е присутен во белодробните капилари. Ангиотензин II е моќен вазоактивен пептид кој предизвикува констрикција на артериолите, што резултира со зголемување на артерискиот крвен притисок. Ангиотензин II исто така ја стимулира секрецијата на хормонот алдостерон од кората на надбубрежните жлезди.

## Наводи

Категорија:Ендокринологија
Андреј Магдевски

**Андреј Магдевски** (р.  во ) — македонски професионален кошаркар, кој моментално игра за МЗТ Аеродром во Првата македонска лига.

## Кариера
Како младински играч има настапувано во тренинг камповите на Реал Мадрид и Партизан, а летото 2014 година потпишал за Малага кои го позајмиле.

На 29 септември 2015 година, Магдевски потпишал едногодишен договор со Партизан. На 23 септември 2016 година за првпат потпишал за македонска екипа, КК Фени Индустри. За сезоната 2017/18, тој ја продолжил соработката со Фени. На полусезоната Магдевски го напуштил Фени поради финансиската состојба во клубот, и потпишал за Гостивар на почетокот на 2018 година. Во август 2018 година, Магдевски   потпишал за МЗТ Аеродром. Таа сезона, Магдевски го освоил македонското првенство. Во јули 2019 година, Магдевски потпишал двегодишен договор со МЗТ Аеродром. Во мај, тој го освоил Купот на Македонија 2021.

## Репрезентација
На квалификациите за Евробаскет 2015 година Магдевски првпат настапил за македонската кошаркарска репрезентација каде настапил на шест натпревари, остварувајќи просек од 3,8 бода и 16,5 минути по натпревар.

Во 2016 година, Магдевски повторно бил одбран да настапи за македонската репрезентација и по 6 одиграни натпревари забележал просек од 4,8 бода, 4,7 скока, 1,8 асистенции и 22,7 минути по натпревар.

Магдевски бил вклучен во претквалификациите за Евробаскетот 2021. Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Магдевски. Потоа во февруари, тој бил избран во составот на репрезентацијата.

## Успеси

### Титули
#### МЗТ Аеродром
***[[Прва македонска кошаркарска лига|Прва македонска лига]]** (1) :  2018/19
***[[Куп на Македонија во кошарка|Куп на Македонија]]** (1) :  2021

### Признанија
* Најдобар млад кошаркар за 2012 година
* Најдобар млад кошаркар за 2013 година
* Најдобар млад кошаркар за 2014 година
* Одбранбен играч на сезоната 2017/18
* Втора најдобра петорка на сезоната 2017/18 
* Најдобра домашна петорка на сезоната 2017/18 
* Трета најдобра петорка на сезоната 2018/19
* Почесно споменување во сезоната 2019/20

## Наводи

## Надворешни врски
* Andrej Magdevski  АБА Лига
* Andrej Magdevski Евро-Лига
* Andrej Magdevski competiciones.feb.es
* Andrej Magdevski regeneracomsports.com
* Andrej Magdevski  ФИБА

Категорија:Живи луѓе
Категорија:Родени во 1996 година
Категорија:Кошаркари од Скопје
Подножје на страница

thumb|280px|A = заглавие; B = подножје

**Подножје на страница** — елемент во типографијата дел сместен под главниот текст. Традиционално бил и сè уште е место каде се означува бројот на страницата. Во најраните печатени книги, подножјето ги содржело и првите зборови од следната страница, па во тој случај бројот на страницата се сместувал во заглавието на страницата. Во отсуство на дефинирани стандарди, заглавието и подножјето понекогаш меѓусебно си ги менуваат местата. Во некои случаи, елементи на заглавието се сместуваат во подножјето, како името на книгата или на поглавјето, името на авторот или други информации.

Исто така, подножјето понекогаш е простор резервиран за белешки познати како подножни белешки (фусноти). Додека во некои случаи просторот за подножјето на страницата е точно дефиниран, кога се додаваат подножни белешки, просторот се зголемува или намалува врз основа на количината и должината на белешките.

Кај апликациите за обработка на текстови, подножјето го определува просторот во долниот дел на страницата кој се прикажува на сметачот или некој друг уред. Некои видови програмска опрема автоматски вметнуваат одредена информација во подножјето како што се бројот на страницата, датумот и времето на создавање или ревидирање на документот, податоци кои може да бидат исфрлени или променети. Корисникот, ако сака, може да го додаде логото или името на компанијата, авторот, насловот или други корисни информации (поврзници, известување за авторските права, адреси, телефонски броеви, итн.).  Доста често подножјето се прикажува на сите страници на документот, со бројот на страницата кој соодветно расте. Слично, и заглавието може да се прикажува на секоја страница.

Категорија:Типографија
Мала Враца

**Мала Враца**  е планинскиот врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.536 метри. Се наоѓа на јужниот дел на нејзиното главно било, односно срт по кој се протега македонско-косовската граница. Всушност, Мала Враца претставува изразито стрмно издигнат каменест гребен по кој во меридијански правец од север кон југ се протегаат котите со надморска височина од 2536, 2487, 2493, 2480, 2457, 2455, 2444 и 2477 метри, кои поради малата разлика од видување на самото место е тешко да се утврди кој е највисокиот врв, поради што постои двоумење дали првата или средишната кота (врв) пред Долното Врачанско Езеро се највисокиот врв и со тоа воедно врвот Мала Враца. Поради извонредно големата стрмнина и раздробениот камењар, искачувањето на врвот Мала Враца е многу тешко и ретко. Самиот гребен на врвот Мала Враца е опкружен со 4 леднички езера во подножјето и тоа: Долното и Горното Врачанско Езеро во долината и изворишниот дел на Маздрача од македонската страна и Горното и Долното Дефско Езеро на висорамнината Шутман од косовската страна.

Категорија:Врвови во Македонија
Категорија:Врвови на Шар Планина
Белорусија на Детскиот избор за песна на Евровизија

мини|Илја Волков на Детски избор за песна на Евровизија 2013
Белорусија заедно со Холандија, се единствени две земји кои учествувале на сите досегашни изданија на Детскиот избор за песна на Евровизија почнувајќи од 2003 година. 

Нивен организатор кој управува со учесниците е радиотелевизиската мрежа БТРК.

Во досегашните 13 настапи, Белорусија има две победи остварени во 2005 со Ксенија Ситник и 2007 со Алексеј Жигалкович, потоа едно второ место и две трети.

Најлошиот резултат бил остварен во 2004 со освојувањето на 14-тото место. Во својте досегашни настапи Белорусија никогаш не била последно пласирана.

## Претставници
*
*
*
*

## Поврзано
* Детски избор за песна на Евровизија
* Белорусија на Евровизија

Белорусија
Австралија на Детскиот избор за песна на Евровизија

мини|Алекса Картис на Детски избор за песна на Евровизија 2016
Австралија дебитирала на Детскиот избор за песна на Евровизија во 2015 година, на изборот одржан во Софија, Бугарија. Телевизисиот канал SBS го пренесува Детскиот избор за песна на Евровизија уште од неговото прво издание во 2003 и бил организатор на изборот на првиот учесник на Австралија во ова натпреварување.

## Претставници
*
*
*
*

## Поврзано
* Детски избор за песна на Евровизија
* Австралија на Евровизија

Австралија
Европалета

мини|Европалети
мини|Цртеж на европалета

**Европалета** — палета изработена од дрво со стандардни димензии. Плоштината на палетата изнесува 0,96 m² (должина 1200 мм, ширина 800 мм и висина 144 мм). Нејзината тежина изнесува 20-24 кг, а носивоста ѝ е 1 500 кг за рамномерна распределба на товарот и 1 000 кг за нерамномерна.

Служи за олеснување на ракувањето во транспортниот сообраќај.

Категорија:Сообраќај
Категорија:Зборови што ги нема во ТРМЈ
Шимон Перес

**Шимон Перес** (; ,  - , ) – израелски државник роден во Полска. Тој бил деветти претседател на Израел во периодот од 2007 до 2014 година. Перес двапати бил премиер на Израел и двапати вршител на должноста премиер. Во својата долга кариера (66 години), бил член на 12 владини кабинети. Во Кнесетот бил избран во ноември 1959 година, и со исклучок на тримесечен период во почетокот на 2006 година, континуирано бил негов член до 2007 година кога станал претседател.

Тој држел неколку дипломатски и војни позиции за време и веднаш после Израелската војна за независност. Неговата прва висока позиција во владата била Заменик генерален директор за одбрана во 1952 година, за да во 1953 година стане Генерален директор. На таа функција се задржал до 1959 година. Во својата кариера бил претставник на пет политички партии во Кнесетот: Мапаи, Рафи, Маахар, Работничка и Кадима, а ги водел Коалиционата и Лабуристичката.

Во 1994 година Перес заедно со Јицак Рабин и Јасер Арафат ја добил Нобеловата награда за мир, за мировните преговори на кои учествувал како израелски министер за надворешни работи, а истите резултирале со Договорот од Осло.

Во почетокот на 2007 година, Кадима го номинирала Перес во трката за претседателските избор, од Кнесетот бил избран на 13 јуни 2007, а на 15 јули 2007 ја презел функцијата на период од седум години. Тој бил првиот поранешен премиер на Израел кој бил избран за претседател. Кога се пензионирал, во 2014 година, бил најстариот водач на држава.

Во неговиот приватен живот бил поет аматер, а некои негови поеми биле користени како текст за песни.

После тежок удар и двонеделна хоспитализација во медицинскиот центар Шеба близу Тел Авив, Перес починал на 28 септември 2016 година.

## Наводи

Категорија:Израелци
Категорија:Добитници на Нобеловата награда за мир
Категорија:Полски Евреи
Категорија:Белоруски Евреи
Категорија:Претседатели на Израел
Категорија:Премиери на Израел
Категорија:Заповедници на Легијата на честа
Категорија:Носители на Претседателскиот медал на слободата
Категорија:Апсолвенти на Харвард
Категорија:Израелски нобеловци
Категорија:Еврејски нобеловци
Под јаремот

мини|Иван Вазов

**„Под јаремот“** (бугарски: Под игото) — роман во три делови на бугарскиот писател Иван Вазов, целосно објавен за првпат во 1894 година и посочен како прв пример за роман во бугарската книжевност. Творбата е најпопуларното и ценето дело на писателот.

Романот е напишан за време не прогонот на Вазов во Одеса и е пренесен во Бугарија со руска дипломатска пошта. Бил издаден од издавачката куќа „Т. Ф. Чипев“.

Поднасловот на романот гласи „Од животот на Бугаринот во предвечерието на Ослободувањето“. Бил напишан во периодот 1887–1888 во Одеса (тогаш Руско Царство, денес Украина). Првиот дел бил објавен по првпат во 1889 година во „Зборник за народни умотворби, наука и книжнина“. Во 1890 година, во истиот зборник биле објавени и другите делови. Во 1894 година бил објавен како самостојна книга.

Според издавачот „Бук рајет“ (Book riot) „Под јаремот“ е книга на бугарски јазик преведена на најмногу странски јазици - 30+.

## Наводи

## Надворешни врски
* Полн текст на творбата
* Vаzoff, I. Undеr thе Yokе. А Romаncе of Bulgаriаn Libеrty. With аn Itroduction by Е. Goss. А Nеw аnd Rеvisеd Еdition. London, 1912

Категорија:Бугарски романи
Категорија:Бугарски книги
Категорија:Книги од 1894 година
Категорија:Отоманска Бугарија
Категорија:Априлско востание
Амброксол

**Амброксолот** е секретолитички агенс кој се користи во третманот на респираторни болести поврзани со вискозен и прекумерен мукус. Овој лек ја стимуира синтезата и ослободувањето на сурфактант од пнеумоцитите од тип II.

Амброксолот е достапен како сируп, таблети, пастили, капки, ампули, шумливи таблети и др.

Категорија:Лекови
Категорија:Амини
Категорија:Вторични алкохоли
Дол и Ем

**Дол и Ем** — британска телевизиска серија создадена од Емили Мортимер и Дол Велс, кои се и главните ликови во неа. Првите шест епизоди од првата сезона премиерно беа прикажани на телевизијата Скај ливинг на 18 февруари 2014 година, а на ХБО (HBO), серијата беше премиерно прикажана на 19 март 2014 година. На 16 октомври 2014 година, Скај Ливинг официјално потврди дека серијата ќе добие и втора сезона која што беше премиерно емитувана на 3 јуни 2015 година. Во Македонија, Дол и Ем беше премиерно прикажана на телевизија Телма.

## Улоги
*Емили Мортимер како Ем. Актерка чиј филм треба да се снима во Лос Анџелес.
*Дол Велс како Дол. Најдобра пријателка на Ем и нејзин асистент.
*Џонатан Кејк како Бади, продуцентот.
*Арон Химелстајн како Мајк, директорот на филмот од Ем.

## Синопсис
Во серијата станува збор за девојка по име Ем чија професија е глумата. Нејзината најдобра пријателка Дол, ќе и стане личен асистент откако таа ќе одлучи да глуми во филм. Работата и обврските ќе го доведат на испит нивното пријателство.

## Епизоди
**Сезона 1 (2014)**

**Сезона 2 (2015)**

## Наводи

Категорија:Телевизиски серии
Заглавие на страница

мини|280px|A = заглавие; B = подножје

мини|Заглавие во речник

**Заглавие на страница** - во типографијата дел сместен над главниот текст. Заглавието овозможува брза ориентација и навигација во рамките на пишаното дело. На пример, заглавието го содржи името на авторот и насловот на делото, насловот на отвореното поглавје, итн. Во речниците и енциклопедиите вообичаено е во заглавието на левата страна да стои почетниот збор или поим кој се содржи на таа страна, а на десната страна да стои последниот обработуван збор или поим. На хипермедијалните мрежни места податоците во заглавието често се хиперврски.

За целите на ориентација и навигација може да послужи и подножјето кое се наоѓа на дното на страницата. Во отсуство на дефинирани стандарди, содржините во заглавието и подножјето понекогаш меѓусебно си ги менуваат местата. Во некои случаи, елементи на заглавието се сместуваат во подножјето, како името на книгата или на поглавјето, името на авторот или други информации.

## Компјутерска обработка на текст
Програмите за обработка на текст вообичаено обезбедуваат формирање на заглавие кое е со многу ситни измени од страна до страна, на пример посебна положба на информацијата или порамнувањето на лева и десна страна.

## Поврзано
Подножје на страница

Категорија:Типографија
Ерменија на Детскиот избор за песна на Евровизија

мини|Моника на Детски избор за песна на Евровизија 2013
**Ерменија** учествувала 10 пати на Детскиот избор за песна на Евровизија од своето деби во 2007 година. Нивната телевизија која управува со учесниците е националниот телевизиски сервис Ерменија 1. 

Досега во својте учества Ерменија има едно прво, три втори и две трети места.

## Претставници
*
*
*
*

## Поврзано
* Детски избор за песна на Евровизија
* Ерменија на Евровизија

Ерменија
Израел на Детскиот избор за песна на Евровизија

мини|Kids.il на Детски избор за песна на Евровизија 2012
**Израел** досега учествувал само еднаш на Детскиот избор за песна на Евровизија, а своето деби го имал во 2012 година. Нивната телевизија која управува со учесниците е IBA. Во 2013 тие се повлекле од учество и треба да се вратат во 2016 година.

## Претставници
*
*
*
*

## Поврзано
* Детски избор за песна на Евровизија
* Израел на Евровизија

Израел
Црно огледало

**Црно огледало** (англиски: Black Mirror) е британска антологиска, научнофанатастична телевизиска серија создадена од Чарли Брукер. Секоја епизода има различна глумечка екипа и различна реалност. Дејствието во серијата се случува во блиската или далечна иднина кога технологијата целосно ја има заменето емпатијата во човекот. Првата епизода премиерно беше прикажана на 4 Декември 2011 година, на телевизија Канал 4 (Channel 4), на која што се емитуваа две сезони. Третата сезона беше објавена на Нетфликс додека четврта сезона ќе излези во 2017 година. Во Македонија, серијата премиерно беше прикажана на телевизија Телма.

## Синопсис
Дејството во серијата се случува во поблиска или подалечна иднина.Различни глумечки екипи глумат во секоја епизода која содржи шокантни или комични сцени. Епизодите говорат за паранојата што ја предизвикува технологијата и колку длабоко таа е влезена во нашиот живот. Сите епизоди се плод на фикција и не ја претставуваат моменталната реалност.

## Награди
Во Ноември 2012 година, Црно Огледало ја освои наградата за „Најдобра телевизиска мини серија на Интернационалните Еми Награди. А.В.Клубот (The A.V. Club) ја прогласи за најдобра телевизиска серија во 2013 година.

## Епизоди

## Надворешни врски
*

Категорија:Американски телевизиски серии
Пекол на тркала

**Пекол на тркала** (англиски: **Hell on Wheels**) - американска Вестерн телевизиска серија за конструкцијата на првата железничка пруга во САД после Американска граѓанска војна. Серијата премиерно беше прикажана на 6 ноември 2011 на телевизија АМЦ (AMC). Последната епизода од 5 сезона беше емитувана на 23 јули 2016. Пекол на Тркала е создадена и продуцирана од Џо и Тони Гејтон. На 12 декември 2012 година, писателот Џон Вирт продолжува со создавањето на третата сезона. Во Македонија, серијата премиерно беше прикажана на телевизија Телма.

## Синопсис
Дејствието на првата сезона (2011-2012),започнува во 1865 година, непосредно со атентатот на Абрахам Линколн. Дејството на втората сезона (2012) се случува во 1866, додека на третата сезона (2013) и четврта (2014), во 1867. Во последната петта сезона, дејството на серијата се случува во 1869. На 7 ноември 2014 година, *Пекол на тркала* беше продолжена за петта сезона која што беше и последна.

## Епизоди

## Главни Улоги
*Ансон Маунт како Кулен Боханон
*Колм Мени како Томас Дурант
*Камон како Елам Фергисон
*Доминик Мекелигот како Лили Бел
*Том Нонан како Реверенд Натаниел Кол
*Еди Спирс како Јосип Блек Мун
*Бен Елсер како Сеан Мекгинес

## Рејтинг
Првата епизода, која што премиерно беше прикажана на 6 ноември 2011 година, достигна гледаност од 4.4 милиони, со што *Пекол на тркала* е втората најгледана телевизиска серија од телевизија АМЦ (AMC). Според возраста, 2.4 милиони гледачи што ја гледале серијата имале од 18 до 49 години.

Категорија:Американски телевизиски серии
Шуплива вена

**Шупливите вени** (латински "venae cavae", еднина "vena cava") претставуваат големи  вени кои ја враќаат неоксигенираната  крв од телото во срцето.Кај луѓето тие се нарекуваат горна шуплива вена и долна шуплива вена, и заедно се влеваат во десната преткомора. Нивната локација е кон десната страна од телото.

Долната шуплива вена (или каудална шуплива вена кај некои животни) патува нагоре покрај абдоминалната аорта пренесувајќи крв од долниот предел на телото. Тоа е најголемата вена во човековото тело.

Горната шуплива вена (или кранијална шуплива вена кај некои животни) е сместена над срцето, и се создава од меѓусебно поврзување на левата и десната брахиоцефалична вена ,која содржи крв од главата и рацете.

## Изговор
Потекло: 1590–1600; нов латински *vena cava* (едн.),  *venae cavae* (множ.), 'шуплива вена/вени'. И покрај тоа што на класичниот латински јазик изговорот на *venae cavae* ќе биде приближно .

## Наводи

Категорија:Вени
Вирховова тријада

**Вирхововата тријада (тријас)** или **тријадата (тријасот) на Вирхов** ги опишува трите широки категории на фактори за кои се смета дека придонесуваат за настанување на тромбоза. 
*Хиперкоагулабилност
*Хемодинамички промени (стаза (застој), турбуленција)
*Ендотелна повреда/дисфункција
 
Именувана е по истакнатиот германски лекар Рудолф Вирхов (1821-1902). Меѓутоа, елементите кои ја сочинуваат Вирхововата тријада ниту биле предложени од Вирхов, ниту пак тој предложил тријада за да ја опише патогенезата (начинот на настанување на болеста) на венската тромбоза. Всушност, децении по смртта на Вирхов било докажано дека тромбозата е производ на промени во крвотокот, повреда на крвосадниот ендотел, или промени во составот на крвта. Сепак, современото разбирање на факторите кои доведуваат емболија се слични на описите на Вирхов. Вирхововата тријада останува корисен концепт, како за клиничарите така и за патолозите, кој помага во разјаснувањето на факторите кои предизвикуваат тромбоза.

## За тријадата
Тријадата се состои од три елемента:

## Историја
Потеклото на поимот „Вирховова тријада“ е од историски интерес, и последните години претставува интензивно разработувана тема. Додека и двете тријади (онаа на Вирхов - постарата, и современата) ја опипуваат тромбозата, постарата тријада е окарактеризирана со „последиците од тромбоза“, а современата тријада со "причините за тромбоза".

Рудолф Вирхов го разјаснил потеклото на белодробниот емболизам, укажувајќи на тоа дека тромбите кои се појавуваат во вените, особено во оние на екстремитетите, се откачуваат и мигрираат во белодробните крвни садови. Овие наоди ги објавил во 1856 година.  Разработувајќи ги деталите околу патофизиологијата на белодробната емболија, тој ги наведе многуте фактори за кои е познато дека придонесуваат кон венската тромбоза. Иако овие фактори веќе биле споменувани во медицинската литература, тие, од непознати причини, на крај се именувани како Вирховова тријада. Овој епоним не произлегол во литературата до долго после смртта на Вирхов. Една проценка за првата употреба на фразата потекнува од раните 1950-ти години..

Иако концептот за тријадата вообичаено му се припишува на Вирхов, тој не ја вклучил повредата на ендотелот во своите описи. Повредата на ендотелот, како дел од тријадата, му се припишува на Жан Кривелје, кој ја сметал локалната траума како главен фактор во развојот на белодробната артериска тромбоза.

## Наводи

Категорија:Хематологија
Азербејџан на Детскиот избор за песна на Евровизија

мини|Рустсм Каримов на Детски избор за песна на Евровизија 2013
**[[Азербејџан]]** учествувал 5 пати на **[[Детски избор за песна на Евровизија|Детскиот избор за песна на Евровизија]]** од своето деби во 2012 година. Нивната телевизија која управува со учесниците е националниот телевизиски сервис Иџтимаи. Во 2014 тие се повлекле од учество.

## Претставници
*
*
*
*

## Галерија

JESC 2013 (Azerbaijan) Rustam Karimov at rehearsal 1.jpg|Рустам Каримов, 2013


## Поврзано
* Детски избор за песна на Евровизија
* Азербејџан на Евровизија


Азербејџан
Гликозен транспортер

**Гликозни транспортери** — широка група мембрански белковини кои го олеснуваат транспортот на гликоза низ цитоплазматската мембрана. Бидејќи гликозата е витален извор на енергија за сиот жив свет, тие се присутни во сите колена. GLUT и SLC2A фамилиите се белковински фамилии кои се наоѓаат во повеќето клетки на цицачи. 14 GLUT белковини се кодирани од човечкиот геном. GLUT е вид на унипортен транспортер.

## Синтеза на слободна гликоза
Најголем број на неавтотрофни клетки се неспособни да создадат слободна гликоза поради неприкажување на гликоза-6-фосфатаза и, дополнително, се вклучени единствено во внесувањето и катаболизмот на гликоза. Обично произведена единствено во хепатоцитите, при услови на постење, другите ткива како цревата, мускулите, мозокот и бубрезите се способни да создадат гликоза, по активација на гликонеогенезата.

## Транспортери на гликоза кај цицачите
GLUT белковините се интегрални мембрански белковини кои содржат 12 трансмембрански завојници со амино- и карбокси- терминали изложени на цитоплазматската страна на клеточната мембрана. GLUT белковините транспортираат гликоза и слични хексози според модел на променлива конформација, што предвидува дека транспортерот изложува едно место за врзување на супстратот кон надворешноста или внатрешноста на клетката. Врзувањето на гликозата за едно место предизвикува конформациска промена поврзана со транспортот и ослободува гликоза на другата страна од мембраната. Внатрешните и надворешните места за врзување на гликозата, се чини, се наоѓаат во трансмембранските сегменти 9, 10, 11 исто така, мотивот QLS лоциран во седмиот трансмембрански сегмент би можел да биде вклучен во селекцијата и афинитетот на транспортираниот супстрат.

### Видови
Секоја изоформа на транспортерот игра специфична улога во метаболизмот на гликозата, определена од шаблонот на ткивно прикажување, супстратната специфичност, транспортната кинетика и регулираното прикажување при различни физиолошки услови. До денес се идентификувани 14 членови на GLUT/SLC2. Врз основа на сличностите во секвенците, семејството GLUT е поделено на три поткласи.

### Откривање на котранспортот натриум-гликоза
Во Август 1960, во Прага, Роберт К. Крејн за првпат го претставил своето откритие на котранспортот натриум-гликоза, како механиззм за цревна апсорпција на гликоза.

## Поврзани
*Котранспорт
*Контранспортер

## Наводи

## Надворешни врски
* 
Категорија:Преносни белковини
Категорија:Интегрални мембрански белковини
Ентероскопија

**Ентероскопија** е процедура со употреба на ендоскоп за директна визуализација на тенкото црево. Важно е да се разграничи дека ентероскопијата се разликува од колоноскопијата со тоа што колоноскопијата се користи за визуелизација на дебелото црево. Има повеќе типови на ентероскопија, и тоа:
* видео чип ендоскопија
**двоен - балон ентероскопија
**единечен - балон ентероскопија
**спирална ентероскопија
* безжичен ендоскопски систем
**капсуларна ендоскопија

Во однос на тоа дека тенкото црево честопати може да пројави патолошки одлики, користењето на ендоскопија за истото може да биде од големо значење за дијагностички и терапевтски техники. Езофагогастродуоденоскопија, исто така наречена горна ендоскопија, достигнува до почетниот сегмент на тенкото црево, како и до дванаесетпалечното црево, но за јејунумот и илеумот, се употребуваат други методи.Визуелизирањето на тенкото црево долго време претставуваше предизвик за гастроентеролозите, што се должи на физичките пречки за пораспространето достигнување на подалечните предели на тенкото црево. Со развитокот на ентероскопијата, визуелизацијата на целиот дигестивен тракт е применета во практика, иако сѐ уште се унапредува.

Традиционалната гастроскопија може генерално да овозможи визуелизација на проксималниот и дисталниот дванаесетпалечно црево. Педијатриските колоноскопи или понекогаш ентероскопите кои се значително подолги од стандардните гастроскопи можат да овозможат визуелизација на проксималниот дел на јејунумот.  Оваа техника се означува и како *push* ентероскопија. Доколку се земе предвид должината на тенкото црево, во просек 4–6 метри кај возрасен човек, *push* ентероскопијата сѐ уште нема доволен ефект за адекватна визуелизација на големи партикли од тенкото црево.

Безжичниот ендоскопски систем е избран за ендоскопско истражување со цел да се овозможи целосна визуелизација на тенкото црево.Пациентот дигестира видеокамера во големина на апче со димензии 11 x 26 милиметри и околу 8 часовно видео се пренесува до безжичен видео примач којшто е прикачен на пациентот. Процедурата е безболна, општоприфатена од страна на пациентите и овозможува точност во високи размери.  Ограничена е со неможноста да се одржи  биопсија, и со тоа претставува само дијагностичка алатка.

Нови техники, вклучувајќи ги единечната и двојната балон ендоскопија, се развиени за да се надминат некои од пречките, но се ограничени од должината на самата процедура и потребата за длабока седација или анестезија. Спиралната ентероскопија е техника која користи цевка со спирали залепени на ентероскопот кој се ротира со цел истиот да проминира длабоко во тенкото црево. Секоја од овие 3 ентероскопски процедури нуди точност и делотворност но нема широко распространета достапност.

## Наводи

Категорија:Ендоскопија
Категорија:Зборови што ги нема во ТРМЈ
Rosetta (албум од Вангелис)

**Rosetta** е албум од Вангелис објавен на 23 септември 2016 година.

## Список на песни

Категорија:Албуми од 2016
Категорија:Албуми на Вангелис